Document ID: 32007R0952

KOMISIJAS REGULA (EK) Nr. 952/2007
(2007. gada 9. augusts),
ar ko anulē aizsargātu cilmes vietas nosaukumu un aizsargātu ģeogrāfiskās izcelsmes norāžu reģistrā ierakstītu nosaukumu Newcastle Brown Ale (AĢIN)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2006. gada 20. marta Regulu (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (1), un jo īpaši tās 12. panta 1. punktu,
tā kā:
(1)
Atbilstīgi Regulas (EK) Nr. 510/2006 12. panta 2. punktam un saskaņā ar minētās regulas 17. panta 2. punktu Eiropas Savienības Oficiālajā Vēstnesī (2) publicēja Apvienotās Karalistes lūgumu anulēt reģistrēto nosaukumu Newcastle Brown Ale.
(2)
Tā kā Komisija nav saņēmusi nevienu paziņojumu par iebildumiem atbilstīgi Regulas (EK) Nr. 510/2006 7. pantam, šā nosaukuma reģistrācija ir jāanulē.
(3)
Ievērojot iepriekšminētos apsvērumus, šis nosaukums no aizsargātu cilmes vietas nosaukumu un aizsargātu ģeogrāfiskās izcelsmes norāžu reģistra ir jāsvītro.
(4)
Šajā regulā paredzētie pasākumi ir saskaņā ar Aizsargātu ģeogrāfiskās izcelsmes norāžu un cilmes vietas nosaukumu pastāvīgās komitejas viedokli,
IR PIEŅĒMUSI ŠO REGULU.
1. pants
Šīs regulas pielikumā norādīto reģistrēto nosaukumu anulē.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 9. augustā

Labels: 3
17
18
6